<classify> TIMU ya soka ya taifa,Taifa Stars inatarajiwa kuondoka leo saa 5 usiku kuelekea Cape V erde kwa ajili ya mchezo wa kutafuta nafasi ya kufuzu michuano ya Afrika Afcon dhidi ya Cape V erde utakaochezwa Ijumaa ya wiki hii.Kikosi hicho kitaondoka na mashabiki waliolipia tiketi ya ndege ya Dreamliner 787 iliyotolewa na serikali kwa ajili ya safari hiyo kwenda na kurudi. Kwa mujibu wa Mkurugenzi wa Maendeleo ya Michezo Wizara ya H abari, Utamaduni, Sanaa na Michezo, Y usufu Singo watu wengi kutoka sehemu mbalimbali wamenunua tiketi.Timu itaondoka kesho leo saa 5 usiku, tayari tumetuma watu waende kule kuandaa mazingira ya hoteli kwa ajili ya kushukia, na kuandaa tiketi za kuingilia uwanjani. Bado nafasi zipo wazi kwa wanaotaka kusafiri na timu au kuchangia waendelee kujitokeza, alisema.Alisema mpaka sasa watu kutoka mikoa mbalimbali wameonesha nia na tayari wengine wamelipia na serikali ilitarajiwa jana usiku kutangaza majina ya wale waliothibitisha kwenda safari hiyo. Kwa upande wake, Kaimu Makamu wa Rais wa Shirikisho la Soka Tanzania TFF, Athumani Nyamlani alisema hali ya hewa ya kule haitofautiani na huku au Zanzibar, hivyo wachezaji wataizoea haraka na kuendana nayo kimichezo.Aliishukuru serikali kwa kuwaunga mkono katika harakati za kuhamasisha wadau kuchangia timu huku akihimiza wengine kuendelea kuichangia timu ili kufikia lengo la kufanya vizuri na kufuzu michuano hiyo.O fisa H abari wa TFF, C lifford Ndimbo alisema Kocha Mkuu, Emmanuel Amunike atazungumza leo na waandishi wa habari kutaja kikosi kitakachokwenda C ape V erde na wale watakaobaki kwa ajili ya mchezo wa marudiano utakaochezwa Dar es Salaam, Jumanne ijayo.Tayari timu ya taifa ilianza maandalizi tangu wiki iliyopita ambapo baadhi ya wachezaji walishajiunga na timu na wengine watakutana mjini Praia, C ape V erde. Amunike aliwaambia waandishi wa habari wiki iliyopita kwamba anaamini kikosi chake kitapata matokeo mazuri kwenye mechi hiyo.  <topic>: kitaifa 